बिजली का बिल जमा होगा, तभी सुधरेगा फॉल्ट
बिजली कंपनी ने उपभोक्ताओं की समस्याओं के तुरंत निराकरण के लिए केंद्रीय कॉल सेंटर शुरू किया है। लेकिन इस कॉल सेंटर में आपकी समस्या का निराकरण तभी होगा, जब आपका पूरा बिल क्लियर हो। यदि एक माह का बिल भी जमा नहीं किया तो बिजली गुल होने पर आपके क्षेत्र में मेंटेनेंस गैंग नहीं आएगी। बकायादारों के लिए बड़ी समस्या यह रहेगी कि नए कॉल सेंटर के आरंभ होने के बाद से स्थानीय कॉल सेंटर खत्म हो गए हैं।
इस व्यवस्था से ऐसे उपभोक्ताओं की परेशानी बढ़ गई है, जो पूरे क्षेत्र की बिजली गुल होने पर शिकायत दर्ज कराते हैं और उनकी समस्या नहीं सुनी जाती। खासकर ऐसे उपभोक्ता जिन पर बिजली बिल हजार या पांच सौ रुपए बकाया है। बॉक्स में भी आग लग गई है तब भी आपको कनेक्शन नंबर देना पड़ेगा।
ऐसे उपभोक्ता जिनका बिल पूरा जमा है, वह यदि कॉल सेंटर को फोन कर बिजली गुल होने आदि की शिकायत दर्ज कराते हैं। तो उनकी समस्या हल करने के लिए आधा घंटे के अंदर बिजली कंपनी की मेंटेनेंस गैस पहुंच जाती है। लेकिन कॉल सेंटर को फोन करने पर कनेक्शन नंबर की जानकारी देना होगी। बिजली कंपनी के अधिकारियों का कहना है कि यह व्यवस्था भोपाल स्तर से ही है।
इस नियम से बिजली बिल जमा होने पर होगा काम
इस नियम के आने के बाद अब से उन लोगों के कनेक्शन नहीं जोड़े जाएंगे अथवा खराब हुई लाइट को नहीं सुधारा जाएगा जिन लोगों के बिजली के बिल पूरे जमा नहीं है। संदीप पांडे, एई शहर
योजना
hin_Deva hin_Deva hin_Deva hin_Deva hin_Deva hin_Deva hin_Deva